
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Ανάθεση στη Γ.Γ. ΕΣΥΕ της διενέργειάς ερευνών στον 

τομέα των Υπηρεσιών, . 1 

Παραλαβή καυσίμων από τα μέλη της Αμερικανικής 
Ναυτικής Ευκολίας Σούδας από ελεύθερα αποθέ¬ 
ματα σε τιμή τράνζιτο με συμψηφισμό, για την κί¬ 
νηση των αυτοκινήτων τους . 2 

Κάλυψη θέσεων Διευθυντών Κατηγορίας ΠΕ και ΤΕ 
ϊ Τελωνειακών, από υπαλλήλους κατηγορίας ΔΕ Τε- 

- λωνειακών . 3 

Συμπλήρωση της απόφασης με αριθμ. 2030727/ 
5744/0025/8.6.93, με την οποία παρασχέθηκε η 
εγγύηση του Δημοσίου για τη χορήγηση δανείων και 
πιστωτικών διευκολύνσεων στους πληγέντες από 
τους σεισμούς της 26ης Μαρτίου 1993 σε περιοχή 

του Ν. Ηλείας . 4 

Ανάκληση της απόφασης του Υπουργού Οικονομικών 

αριθ. 169297/22.12.1981 . 5 

Έγκριση μεταβίβασης άδειας ίδρυσης και λειτουργίας 
της «ΚΑΛΛΙΤΕΧΝΙΚΗΣ ΜΟΥΣΙΚΗΣ ΣΧΟΛΗΣ ΛΕΥ¬ 
ΚΑΔΑΣ» .'·. 6 


Χορήγηση άδειας ίδρυσης και λειτουργίας Ωδείου στην 


Ο.Ε. ΒΑΣΙΛΙΚΗ ΔΗΜΗΤΡΟΠΟΥΛΟΥ & ΣΙΑ Ο.Ε. . 7 
Χορήγηση άδειας ίδρυσης και λειτουργίας στο Δημο¬ 
τικό Ωδείο Δράμας .... 3 

Τροποποίηση πράξης σύστασης Κοινοτικής Επιχείρη¬ 
σης Ραδιοφωνίας Κικω Κορακιάνας Κέρκυρας ... 9 
Ανακαθορισμός των κατά μήνα ημερών εργασίας στην 
ασφάλιση των μελών του Σωματείου Φορτ/τών Τε¬ 
λωνείου Καστοριάς «Η ΟΜΟΝΟΙΑ» .1,0 


Ανακατάταξη σε σφαλιστική κλάση του ΙΚΑ των μελών 
του Σωματείου Φορτ/τών Σιδ/κών Σταθμών και Κο¬ 
μιστών Τελωνείων Αθηνών . 11 

Ανακατάταξη σε ασφαλιστική κλάση και ανακαθορι¬ 
σμός των κατά μήνα ημερών εργασίας στην ασφά¬ 
λιση των μελών του Σωματείου Εκδοροσφαγέων 

Τυρνάβου . 12 

Ανακατάταξη σε ασφαλιστική κλάση του ΙΚΑ των μελών 
του Σωματείου Φορτ/τών Λιμένος Χαλκίδας «Ο ΑΓ. 
ΔΗΜΗΤΡΙΟΣ» .13 


Ανακαθορισμός των κατά μήνα ημερών εργασίας στην 
ασφάλιση των μελών του Σωματείου Εκδοροσφα¬ 
γέων Ναούσης και Περιφερείας «ΑΓΙΟΣ ΘΕΟΦΑ¬ 
ΝΗΣ» . 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 20141/Β 1694 (1) 

Ανάθεση στη Γ.Γ. ΕΣΥΕ της διενέονειας ερευνών στον το¬ 
μέα των Υπηρεσιών. 

Ο ΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α. Του Ν.Δ. 3627/56 «περί οργανώσεως της ΕΣΥΕ» και 
των Π.Δ. 1143/80 «περί οργανισμού της ΕΣΥΕ», 224/86 
«περί συστάσεως Γ.Γ. ΕΣΥΕ» και 532/91 «περί οργανι¬ 
σμού της Γ.Γ. ΕΣΥΕ». 

β. Του Νόμου 1558/85 «περί κυβερνήσεως και κυβερ¬ 
νητικών οργάνων» και του άρθρου 27 του Ν. 2081/92. 

γ. Του άρθρου 35 του Ν. 992/79 «περί οργανώσεως των. 
Διοικητικών Υπηρεσιών δια την εφαρμογήν της Συνθήκης 
Προσχωρήσεως της Ελλάδος εις τας Ευρωπαϊκός Κοινό¬ 
τητας και ρυθμίσεως συναφών θεσμικών και οργανωτικών 
θεμάτων». 

2. Την απόφαση 92/326/ΕΕΟ και την Οδηγία 89/462/ 
ΕΕΟ του Συμβουλίου των Ε.Κ. 

3. Το συμβόλαιο υπ’ αριθ. 30220028 (πτοάυίθε 6020 και 
6420) που υπογράφηκε μεταξύ της Γ.Γ. ΕΣΥΕ και της ΕΙ)- 
Η03ΤΑΤ. 

4. Την απόφαση υπ’ αριθ. Υ 1935/3.12.92 του Πρωθυ¬ 
πουργού και του Υπουργού Εθνικής Οικονομίας με θέμα: 
«Καθορισμός αρμοδιοτήτων των Υφυπουργών Εθνικής Οι¬ 
κονομίας». 

5. Το από 20.9.93 σχετικό Υπηρεσιακό Σημείωμα της Δ/ 
νσης Διανεμητικού Εμπορίου και Υπηρεσιών της Γ.Γ. 
ΕΣΥΕ, αποφασίζουμε: 

1. Αναθέτουμε στη Δ/νση Διανεμητικού Εμπορίου και 
Υπηρεσιών της Γ.Γ. ΕΣΥΕ τη διενέργεια κατά τα έτη 1993 
και 1994 ερευνών οι οποίες υπάγονται στον τομέα των 
Υπηρεσιών και συγκεκριμένα: 

α) Της Έρευνας Οπτικοακουστικών Υπηρεσιών. 

β) Της Έρευνας Ξενοδοχειακών Επιχειρήσεων 

Τουριστικών και Ταξιδιωτικών Γραφείων και 
γ) Της Έρευνας Εθνικών και Διεθνών Οδικών Εμπορευ- 
ματικών Μεταφορών. 

2. Οι εν λόγω έρευνες διενεργούνται για λογαριασμό 
του Στατιστικού Γραφείου των Ευρωπαϊκών Κοινοτήτων 
(ΕΙΙΒ08ΤΑΤ) βάσει του υπ' αριθ. 30220028 συμβολαίου 
(Γπούυίθδ 6020 και 6420) και αποσκοπούν: 

α) Η Έρευνα Οπτικοακουστικών Υπηρεσιών, στη συ¬ 
γκέντρωση στοιχείων σχετικά με την παραγωγή και δια¬ 
νομή κινηματογραφικών ταινιών και βιντεοκασετών, την 
προβολή κινηματογραφικών ταινιών καθώς και με ραδιο¬ 
φωνικές και τηλεφωνικές δραστηριότητες. 

β) Η Έρευνα Ξενοδοχειακών Επιχειρήσεων - Τουριστι¬ 
κών και Ταξιδιωτικών Γραφείων, στη συγκέντρωση οικο¬ 
νομικών στοιχείων για τους κλάδους αυτούς και 
γ) Η Έρευνα Εθνικών και Διεθνών Εμπορευματικών Με¬ 
ταφορών, στη συγκέντρωση τριμηνιαίων και ετήσιων στοι¬ 
χείων επί του διακινούμενου ϊοππαρβ και των τοννοχιλιο- 
μέτρων που αφορούν στις εθνικές και διεθνείς οδικές 
εμπορευματικές μεταφορές των φορτηγών με ελληνικούς 
αριθμούς κυκλοφορίας. 

3. Οι εργασίες για την έρευνα Οπτικοακουστικών Υπη¬ 
ρεσιών και την έρευνα Εθνικών και Διεθνών Εμπορευματι¬ 
κών Μεταφορών θα πραγματοποιηθούν κατά το χρονικό 
διάστημα από 1.10.93 έως 30.4.94, ενώ η έρευνα Ξενο¬ 
δοχειακών Επιχειρήσεων^- Τουριστικών και Ταξιδιωτικών 
Γ ραφείων θα γίνει κατά το χρονικό διάστημα από 1.1.94 
έως 30.4.94. 

4. Τα όργανα που θα χρησιμοποιηθούν για τη διενέργεια 
της έρευνας θα είναι υπάλληλοι της Γ.Γ.ΕΣΥΕ, μόνιμοι και 
με σύμβαση Ι.Δ., οι οποίοι θα απασχοληθούν και εκτός του 
κανονικού ωραρίου εργασίας, ιδιώτες - συνεργάτες καθώς 
και υπάλληλοι άλλων Υπουργείων. 

5. Με νεώτερη απόφαση του Γ ενικού Γ ραμματέα ΕΣΥΕ 
θα καθοριστούν οι οργανωτικές και εκτελεστικές λεπτο¬ 
μέρειες για τη διενέργεια των ερευνών. 

6. Από τις διατάξεις αυτής της απόφασης προκαλείται 
δαπάνη σε βάρος του κρατικού προϋπολογισμού της Γ.Γ. 
ΕΣΥΕ, (ειδ. φορέα 13-150 και στον ΚΑΕ 5354), ύψους 
3.700.000 δρχ. για το οικονομικό έτος 1993 και ύψους 
8.800.000 δρχ. για το επόμενο οικονομικό έτος. 

Η ανωτέρω δαπάνη θα καλυφθεί εξ ολοκλήρου από εμ¬ 
βάσματα της ΕΟΚ τα οποία θα σταλούν στο λογαριασμό 
της Γ.Γ.ΕΣΥΕ στην Τράπεζα της Ελλάδος, σύμφωνα δε με 
την κοινή απόφαση των Υπουργών Συντονισμού και Οικο¬ 
νομικών 9611/3860/3.4.80 με θέμα: «Εμφάνιση δοσολη¬ 
ψιών του Ελληνικού Δημοσίου μετά των Ευρωπαϊκών Κοι¬ 
νοτήτων» και μέσω του Υπολόγου Συμψηφισμού θα εγ- 
γραφούν στον Προϋπολογισμό της Γ.Γ. ΕΣΥΕ (ειδ. φορέας 
13-150 και στον ΚΑΕ 5354). 

7. Ο καθορισμός της αμοιβής εκείνων που θα απασχο¬ 
ληθούν στις εργασίες για τη διενέργεια των ερευνών θα 
καθοριστεί με κοινή απόφαση των Υπουργών Εθνικής Οι¬ 
κονομίας και Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Σεπτεμβρίου 1993 

Ο ΥΦΥΠΟΥΡΓΟΣ 

Κ. ΔΟΥΣΗΣ 


Αριθ. Δ. 1378/47 (2) 

Παραλαβή καυσίμων από τα μέλη της Αμερικανικής Ναυτι¬ 
κής Ευκολίας Σούδας από ελεύθερα αποθέματα σε 
τιμή τράνζιτο με συμψηφισμό, για την κίνηση των αυτο¬ 
κινήτων τους. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των παρ. 1 (εδαφ. γ) και 3 του άρθρου 
15 και των άρθρων 55 και 56 του Ν. 2127/93 (ΦΕΚ 48/Α) 
«Εναρμόνιση προς το Κοινοτικό Δίκαιο του φορολογικού 
καθεστώτος των πετρελαιοειδών προϊόντων, αλκοόλης 
και αλκοολούχων ποτών και βιομηχανοποιημένων καπνών 
και άλλες διατάξεις». 

2. Τις διατάξεις του άρθρου 22 (παρ. 1 περ. στ' εδαφ. γγ 
και παρ. 2) του Ν. 1642/86 (ΦΕΚ 125/Α). 

3. Τις διατάξεις του Ν. 1893/90 (ΦΕΚ 106/Α) «Κύρωση 
Αμοιβαίας Αμυντικής Συνεργασίας μεταξύ των Κυβερνή¬ 
σεων της Ελληνικής Δημοκρατίας και των Ηνωμένων Πολι¬ 
τειών της Αμερικής μετά του παραρτήματος και των δύο 
επιστολών αυτής και τροποποιήσεις συμπληρώσεις και 
προσθήκες στο Ν. 419/76 «Οργανισμός του Υπουργείου 
Εξωτερικών». 

4. Τις διατάξεις του Ν.Δ. 2773/1953 (ΦΕΚ 326/53Α) 
περί «Κυρώσεως της υπ’ αριθμ. 1036 από 12.10.1953 
Πράξεως του Υπουργικού Συμβουλίου δια της οποίας εκυ- 
ρώθη η εν Αθήναις την 12ην Οκτωβρίου 1953 υπογρα- 
φείσα Συμφωνία μεταξύ της Ελληνικής Κυβερνήσεως και 
της Κυβερνήσεως των Ηνωμένων Πολιτειών της Αμερικής Γ 
«περί στρατιωτικών ευκολιών». 

5. Τις διατάξεις του Ν. 2799/54 (ΦΕΚ 63/Α) περί «κυ¬ 
ρώσεως της εν Λονδίνω υπογραφείσης την 19η Ιουνίου 
1951 Συμβάσεως μεταξύ Κρατών-Μελών της Συνθήκης 
του Βορείου Ατλαντικού επί του νομικού καθεστώτος των 
δυνάμεων αυτών και του εν Παρισίοις υπογραφέντος την 
28ην Αυγούστου 1952 Πρωτοκόλλου επί του νομικού κα¬ 
θεστώτος των διεθνών στρατιωτικών Αρχηγείων των 
εγκαθιδρυομένων συμφώνως προς τη Συνθήκη του Βο¬ 
ρείου Ατλαντικού». 

6. Την αριθμ. Υ.2009/20.5.1993 Κοινή απόφαση του 
Πρωθυπουργού και του Υπουργού Οικονομικών «Ανάθεση 
αρμοδιοτήτων Υπουργού Οικονομικών στους Υφυπουρ¬ 
γούς Οικονομικών» (ΦΕΚ 365/Β). 

7. Το γεγονός ότι η απόφαση αυτή δε συνεπάγεται δα¬ 
πάνη για τον προϋπολογισμό του Κράτους, δεδομένου ότι 
θεσπίζει διαδικασία εφαρμογής διατάξεων του Ν. 2127/ 
93, αποφασίζουμε: 

Αρθρο 1 

Παραλαβή καυσίμων - Ποσότητες 

Τα καύσιμα που είναι αναγκαία για την κίνηση των αυτο¬ 
κινήτων των μη Ελληνικής υπηκοότητας μελών της Αμερι¬ 
κανικής Ναυτικής Ευκολίας Σούδας και του πολιτικού 
προσωπικού της θα παραλαμβάνονται από ελεύθερα απο¬ 
θέματα μέσω των πρατηρίων των εταιρειών πετρελαιοει¬ 
δών δια ατομικών βιβλιαρίων (κουπονιών) σε τιμή χωρίς 
φορολογικές επιβαρύνσεις (τράνζιτο) και στη συνέχεια θα 
χορηγείται στις εταιρείες αυτές συμψηφιστική ατέλεια. 

Οι παραλαμβανόμενες ανά αυτοκίνητο και δικαιούχο 
ποσότητες δε μπορούν να ξεπερνούν τα 400 λίτρα το 
μήνα. 

Σε περίπτωση που παραληφθούν λιγότερες ποσότητες 
οι υπόλοιπες δεν μπορεί να μεταφερθούν προσθετικά για 
τον επόμενο μήνα. 

■ , Αρθρο 2 

Χορήγηση βιβλιαρίων (κουπονιών) 

Η χορήγηση των αναφερομένων στο προηγούμενο άρ¬ 
θρο ατομικών βιβλιαρίων (κουπονιών) θα γίνεται μερίμνη 
της Υπηρεσίας της Αμερικανικής Ναυτικής Ευκολίας, η 
οποία στη συνέχεια θα το διαβιβάζει με έγγραφό της στο 
Τελωνείο Σούδας προς θεώρηση βεβαιώνοντας παράλ- 
\ ληλα και την ιδιότητα του δικαιούχου μέλους της. 

Το εν λόγω Τελωνείο αφού προβεί στη σχετική θεώ¬ 
ρηση κάνοντας παράλληλα και σχετική εγγραφή για την 
ποσότητα του καυσίμου που δικαιούται να παραλαμβάνει 
κάθε μήνα το δικαιούχο μέλος σύμφωνα με το άρθρο 1 θα 
το καταχωρεί σε ειδικό πρόχειρο βιβλίο και στη συνέχεια 
θα το παραδίδει στον ενδιαφερόμενο. 

Κάθε βιβλιάριο αποτελείται από 25 αριθμημένα κατ’ αύ- 
ξοντα αριθμό τριπλότυπα φύλλα με στοιχεία Α, Β, Γ στα 
οποία θα αναγράφονται εντύπως η επωνυμία της Εται¬ 
ρείας πετρελαιοειδών το είδος του καυσίμου και ο αύξων 
αριθμός. 

Επίσης θα υπάρχουν ενδείξεις για συμπλήρωση: 
α) Του ονοματεπωνύμου του δικαιούχου 
β) Του αριθμού κυκλοφορίας του αυτοκινήτου 
γ) Της ημερομηνίας παραλαβής και 
δ) Της υπογραφής του δικαιούχου. 

Τα στοιχεία (α) και (β) θα συμπληρώνονται από το Τελω¬ 
νείο Σούδας κατά τη θεώρηση του βιβλιαρίου. 

Άρθρο 3 

Τρόπος χρήσεως βιβλιαρίου και παραλαβή 

Η παραλαβή των καυσίμων από τα κατά τόπους πρατή¬ 
ρια θα πραγματοποιείται βάσει των ατομικών βιβλιαρίων 
(κουπονιών) τα οποία θα συμπληρώνονται και θα υπογρά¬ 
φονται από το δικαιούχο μέλος και θα σφραγίζονται από 
τον πρατηριούχο βεβαιούμενης με τον τρόπο αυτό της πα¬ 
ράδοσης και παραλαβής της αναγραφόμενης ποσότη¬ 
τας. 

Στη συνέχεια το υπό στοιχείο Α' φύλο θα αποκόπτεται 
και θα παραδίδεται στον πρατηριούχο για την παράδοσή 
του στην Εταιρεία πετρελαιοειδών, το υπό στοιχείο Β' 
φύλλο με αντίγραφο του τιμολογίου θα παραδίδεται στην 
υπηρεσία της Αμερικανικής Ναυτικής Ευκολίας και το υπό 
στοιχείο Γ' θα παραμένει ως στέλεχος. 

Μετά την πλήρη χρησιμοποίηση του βιβλιαρίου ή την 
αναχώρηση του δικαιούχου μέλους από την χώρα μας το 
βιβλιάριο αυτό θα παραδίδεται μερίμνη της υπηρεσίας της 
Αμερικανικής Ναυτικής Ευκολίας στο Τελωνείο Σούδας. 

Άρθρο 4 

Χορήγηση συμψηφιστικής ατέλειας 

Κάθε μήνα η εταιρεία πετρελαιοειδών θα συγκεντρώνει 
τα υπό στοιχεία Α' φύλλα του βιβλιαρίου, συντάσσοντας 
σχετική κατάσταση και με έγγραφο της υπηρεσίας της 
Αμερικανικής Ναυτικής Ευκολίας θα αποστέλλονται μαζί 
με τα αντίγραφα του τιμολογίου στο Τελωνείο λούδας με 
το οποίο θα ζητείται η χορήγηση στην Εταιρεία συμψηφι- 
στικής ατέλειας. 

Με το έγγραφο αυτό θα βεβαιώνεται ότι οι παραληφθεί- 


σες ποσότητες καυσίμων ετιμολογήθησαν σε τιμή χωρίς 
φορολογικές επιβαρύνσεις (τράνζιτο) και ότι παρελήφθη- 
σαν υπό αλλοδαπών μελών της δικαιουμένων ατελείας. 

Το Τελωνείο Σούδας αφού κάνει σχετικό έλεγχο τόσο 
για τις ποσότητες που έχουν παραληφθεί από κάθε μέλος 
όσο και για τα πρόσωπα που έχουν κάνει χρήση του δικαι¬ 
ώματος σε συνδυασμό με τις θεωρήσεις που έχει κάνει 
στα δελτία παραλαβής και τις καταχωρήσεις στο πρόχειρο 
βιβλίο θα διαβιβάζει τα δικαιολογητικά στο ΙΒ' Τελωνείο 
Ελευθέρων Τελωνειακών Συγκροτημάτων Πειραιά για την 
έκδοση απόφασης συμψηφιστικής ατέλειας επ’ ονόματι 
της Εταιρείας πετρελαιοειδών για τις κάθε μήνα χορηγη- 
θείσες ποσότητες καυσίμων. 

Άρθρο 5 

Η απόφαση αυτή, που ισχύει από την έκδοσή της, να δη- 
μοσιευθεί στην Εφημερίδα της Κυβερνήσεως. 

Αθήνα, 23 Σεπτεμβρίου 1993 

Ο ΥΦΥΠΟΥΡΓΟΣ 

Κ. ΠΑΤΡΑΚΟΣ 
-♦- 

Αριθ. Τ.8411/17244/0003 (3) 

Κάλυψη θέσεων Διευθυντών Κατηγορίας ΠΕ και ΤΕ Τελω- 

νειακών, από υπαλλήλους κατηγορίας ΔΕ Τελωνεια¬ 
κών. 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόψη: 

1. Τις διατάξεις του Π.Δ. 284/88 (ΦΕΚ 128 και 165/Α/ 
88) «Οργανισμός του Υπουργείου Οικονομικών», όπως 
έχει τροποποιηθεί και ισχύει. ; , 

2. Τις διατάξεις του Π.Δ. 551 /88 (ΦΕΚ 259/Α/88) «Ορ¬ 
γανισμός Νομαρχιών», όπως έχει τροποποιηθεί και ισχύει. 

3. Τις διατάξεις του Π.Δ. 188/93 (ΦΕΚ 70/Α/14.5.93) 
«Ρύθμιση θεμάτων Κλάδων ΤΕ και ΔΕ Τελωνειακών». 

4. Τις διατάξεις των άρθρων 1 και 26 παρ. 2 του Ν. 
2085/92 (ΦΕΚ 170/Α/20.10.92) «Ρύθμιση θεμάτων ορ¬ 
γάνωσης, λειτουργίας και προσωπικού Δημόσιας Διοίκη¬ 
σης και άλλες διατάξεις». 

5. Τις διατάξεις του άρθρου 27 παρ. 2 και 3 του Ν. 
2166/93 (ΦΕΚ 137/Α/24.8.93) «Κίνητρα ανάπτυξης επι¬ 
χειρήσεων, διαρρυθμίσεις στην έμμεση και άμεση φορο¬ 
λογία και άλλες διατάξεις». 

6. Τις διατάξεις του Π.Δ. 295/93 «Σύσταση Διεύθυνσης 
Φόρων Κατανάλωσης στη Γενική Διεύθυνσης Τελωνείων 
και άλλες διατάξεις» (ΦΕΚ 131 /Α/9.8.93). 

7. Την αριθμ. 2004050/378/21.1.93 απόφαση του 
Υπουργού Οικονομικών «περί κατάργησης κενών οργανι¬ 
κών θέσεων της Κ.Υ. του Υπουργείου Οικονομικών». 

8. Την αριθμ. 166/22.12.92 (ΦΕΚ 201/Α/23.12.92) 
πράξη του Υπουργικού Συμβουλίου «Διατήρηση και ανα¬ 
κατανομή κενών οργανικών θέσεων προσωπικού των Κε¬ 
ντρικών Υπηρεσιών Υπουργείων και Γ ενικών Γ ραμματειών 
Υπουργείων». 

9. Την αριθμ. 2001046/182/0004/20.1.93 (ΦΕΚ 45/ 
Β/4.2.93) απόφαση του Υπουργού Οικονομικών «Προσ¬ 
διορισμός οργανικών θέσεων που διατηρήθηκαν στην Κ.Υ. 
του Υπουργείου Οικονομικών κατά κατηγορία, κλάδο ή ει¬ 
δικότητα». 

10. Την αριθμ. Τ. 7330/15004/0003/10.8.93 (ΦΕΚ 
636/Β/19.8.93) κοινή Υπουργική απόφαση κατανομής 

θέσεων της Τελωνειακής Υπηρεσίας του Υπουργείου Οι¬ 
κονομικών στους βαθμούς του Ν. 2085/92 και την αριθμ. 
Τ. 7886/16183/0003/10.9.93 (ΦΕΚ 726/Β/20.9.93) 
επίσης, Κοινή Υπουργική Απόφση με την οποία επανεκ- 
δόθηκε η προηγούμενη. 

11. Το άρθρο 29Α του Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ 137/Α/26.7.85), όπως συ¬ 
μπληρώθηκε με το άρθρο 27 του Ν. 2081/92 (ΦΕΚ 154/ 
Α/10.9.92) και το γεγονός ότι από τις διατάξεις της πα¬ 
ρούσας απόφασης δεν θα προκόψει δαπάνη σε βάρος του 
κρατικού προϋπολογισμού. 

12. Την αριθμ. Υ. 2009/20.5.93 (ΦΕΚ 365/Β/21.5.93) 
Απόφαση του Πρωθυπουργού και του Υπουργού Οικονο¬ 
μικών «Περί ανάθεσης αρμοδιοτήτων Υπουργού στους 
Υφυπουργούς Οικονομικών», αποφασίζουμε: 

Από τις προβλεπόμενες θέσεις Διευθυντών της κατη¬ 
γορίας ΠΕ και ΤΕ Τελωνειακών, που κατανεμήθηκαν με 
τις αριθμ. Τ. 7330/15004/0003/10.8.93 (ΦΕΚ 636/Β/ 

19.8.93) και Τ. 7886/16183/0003/10.9.93 (ΦΕΚ 726/Β/ 

20.9.93) Κοινές Υπουργικές Αποφάσεις, δύναται να κα¬ 
λύπτονται με προαγωγή στο βαθμό του Διευθυντή Β', 
τρεις (3) θέσεις από υπαλλήλους με το βαθμό του Τμημα- 
τάρχη Α' του Κλάδου ΔΕ Τελωνειακών, εφόσον αυτοί 
έχουν συμπληρώσει τριετή υπηρεσία στο βαθμό αυτό και 
έχουν τα λοιπά στοιχεία κρίσης του άρθρου 3 του Ν. 2085/ 
92. 

Η παρούσα να δημοσιεϋθεί στην Εφημερίδα της Κυβερ- 
νήσεως. - ν .ν Γ ^ 

Αθήνα, 28 Σεπτεμβρίου 1993 

Ο ΥΦΥΠΟΥΡΓΟΣ 

Κ. ΓΙΑΤΡΑΚΟΣ 
'-—♦-- 

Αριθ. 2056734/10608/0025 (4) 

Συμπλήρωση της απόφασης με αριθμ. 2030727/5744/ 
0025/8.6.93, με την οποία παρασχέθηκε η εγγύηση 
του Δημοσίου για τη χορήγηση δανείων και πιστωτικών 
- διευκολύνσεων στους πληγέντες από τους σεισμούς 
της 26ης Μαρτίου 1993 σε περιοχή του Ν. Ηλείας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 σε συν¬ 
δυασμό με τις διατάξεις του Ν. 1266/82, όπως ισχύει. 

2. Την απόφασή μας με αριθμ. 2030727/5744/0025/ 
8.6.93, με την οποία παρασχέθηκε η εγγύηση του Δημο¬ 
σίου προς τις Τράπεζες για τη χορήγηση δανείων και πι¬ 
στωτικών διευκολύνσεων στους πληγέντες από τους σει¬ 
σμούς που σημειώθηκαν στις 26 Μαρτίου 1993 σε πε¬ 
ριοχή του Ν. Ηλείας, όπως ισχύει σήμερα. 

3. Την κοινή απόφαση των Υπο,ργών Εθνικής Οικονο¬ 
μίας, Οικονομικών και ΠΕ.ΧΩ.Δ.Ε. με αριθ. Οικ. 1635/ 
ΤΣΕΠ 32/7.9.93, με την οποία συμπληρώθηκε η όμοιά της 
με αριθ. οικ. 710/ΤΣΕΠ32/3.5.93 «Περί χορήγησης δα¬ 
νείων και πιστωτικών διευκολύνσεων στους πληγέντες 
από το σεισμό της 26ης Μαρτίου 1993 σε περιοχή του Ν. 
Ηλείας», όπως ισχύει σήμερα. 

4. Το με αριθ. οικ. 1673/ΤΣΕΠ 32/14.9.93 έγγραφο 
του ΥΠΕΧΩΔΕ, με το οποίο ζητείται η συμπλήρωση της 
ανωτέρω απόφασής μας εγγύησης ώστε να καλύπτει και 
τα οριζόμενα με την παραπάνω κοινή υπουργική από¬ 
φαση. 


5. Την κοινή απόφαση του Πρωθυπουργού και του 
Υπουργού Οικονομικών με αριθ. Υ. 2009/20.5.93 «Ανά¬ 
θεση αρμοδιοτήτων του Υπουργού Οικονομικών στον 
Υφυπουργό Οικονομικών», αποφασίζουμε: 

Συμπληρώνουμε την αριθμ. 2030727/5744/0025/ 
8.6.93 απόφασή μας, όπως ισχύει σήμερα και ορίζουμε ότι 
η εγγύηση του δημοσίου, που παρασχέθηκε με’την από¬ 
φαση αυτή για τη χορήγηση δανείων και την παροχή πι¬ 
στωτικών διευκολύνσεων στους πληγέντες από τον σει¬ 
σμό της 26.3.1993 στο Ν. Ηλείας ισχύει: α) για τη χορή¬ 
γηση δανείων σε Δημοτικές Επιχειρήσεις Ύδρευσης και , 
Αποχέτευσης (ΔΕΥΑ) του Ν. 1069/80 καθώς και σε λοι¬ 
πές επιχειρήσεις Ο.Τ.Α. και β) για τη ρύθμιση ή αναστολή 
εξόφλησης οφειλών από προηγούμενα δάνεια αυτών σύμ¬ 
φωνα με τα οριζόμενα στην κοινή απόφαση των Υπουργών 
Εθνικής Οικονομίας, Οικονομικών και ΠΕ.ΧΩ.Δ.Ε. με 
αριθ. οικ./1635/ΤΣΕΠ 32/7.9.3. 

Κατά τα λοιπά ισχύει η κατά τα ανωτέρω απόφασή μας. 

Η ισχύς της απόφασής μας αυτής ανατρέχει στο χρόνο 
ισχύος της ανωτέρω τροποποιούμενης απόφασής μας 
(ΦΕΚ 437/Β718.6.93). 

Από τις διατάξεις της απόφασης αυτής προκαλείται δα¬ 
πάνη σε βάρος του Κρατικού Προϋπολογισμού το ύψος 
της οποίας δεν μπορεί να προσδιοριστεί. 

Η απόφασή μας αυτή να δημοσιευθεί στην Εφημερίδα 
της Κυβερνήσεως. 

Αθήνα, 28 Σεπτεμβρίου 1993 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-♦- 

Αριθ. 2059447/7416/Α0024 (5) 

Ανάκληση της απόφασης του Υπουργού Οικονομικών 
αριθ. 169297/22.12.1981. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π.Δ/τος «Διαχείριση 
νομικών προσώπων από την Τράπεζα της Ελλάδος». 

2. Το από 7.10.1958 Β.Δ/γμα (ΦΕΚ Α/175/ 
24.10.1958) «Τροποποίηση του από 20.1.1932 Π.Δ/ 
τος». 

3. Το Π.Δ/γμα 496/74 «Περί Λογιστικού Ν.Π.Δ.Δ.». 

4. Την απόφασή μας αριθ. 169297/22.12.81 «Ανάθεση 
της διαχείρισης του Γ’ Εθνικού Παιδικού Σταθμού Αγίων 
Αναργύρων Αττικής» στην Τράπεζα Ελλάδος (Κεντρικό 
Κατάστημα). 

5. Το Ν. 1431 /12.4.1984 (ΦΕΚ 46/ΤΑ716.4.84) με τον 
οποίο οι Εθνικοί Παιδικοί Σταθμοί μετονομάζονται σε 
«Κρατικούς Παιδικούς Σταθμούς». 

6. Το έγγραφο της Τράπεζας της Ελλάδος αριθμ. 
27659/20.9.1993 με το οποίο ζητείται η μεταφορά του 
λογαριασμού της ταμιακής διαχείρισης του Γ' Κρατικού 
Παιδικού Σταθμού Αγίων Αναργύρων Αττικής από την Τρά- 
πεζα Ελλάδος (Κεντρικό Κατάστημα) στην Αγροτική Τρά¬ 
πεζα, Υ ι ./μα Αγίων Αναργύρων. 

7. Την απόφαση του Υπουργού Οικονομικών 
αριθμ. 1092170/1378/0006/15.10.91 (ΦΕΚ 
846/ΤΒ715.10.91) «Μεταβίβαση της εξουσίας να 
υπογράφουν με εντολή Υπουργού στους Προϊσταμέ- 

νους Διευθύνσεων, Τμημάτων κ.λπ.». 

8. Το γεγονός ότι με την απόφαση αυτή δεν προκαλεΐται 
δαπάνη σε βάρος του Προϋπολογισμού του «Γ. Κρατικού 
Παιδικού Σταθμού Αγίων Αναργύρων Αττικής» αλλά επιλύ¬ 
ονται θέματα διαδικαστικά, αποφασίζουμε: 

Ανακαλούμε την απόφασή μας αριθ. 169297/ 
22.12.1981 αναφορικά με την ανάθεση της Ταμία 
κής διαχείρισης του «Γ' Κρατικού παιδικού Σταθμού 
Αγίων Αναργύρων Αττικής στην Τράπεζα Ελλάδος (Κε¬ 
ντρικό) και ορίζουμε όπως το ταμιακό υπόλοιπο του λογα¬ 
ριασμού μεταφερθεί σε λογαριασμό που θα τηρείται στην 
Αγροτική Τράπεζα της Ελλάδος (Υποκατάστημα Αγίων 
Αναργύρων). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Σεπτεμβρίου 1993 

Με εντολή Υπουργού 
Ο Διευθυντής 
Γ. ΚΑΡΤΣΩΝΑΣ 

- 4 -- 

Αριθ. ΥΠΠΟ/ΚΑΤΕΧΝ/Δ/43844 (6) 

Έγκριση μεταβίβασης άδειας ίδρυσης και λειτουργίας της 
«ΚΑΛΛΙΤΕΧΝΙΚΗΣ ΜΟΥΣΙΚΗΣ ΣΧΟΛΗΣ ΛΕΥΚΑΔΑΣ». 

Η ΥΠΟΥΡΓΟΣ ΠΟΛΙΤΙΣΜΟΥ 
Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π.Δ/γμα 941/77 «Περί Οργανισμού του Υπουρ¬ 
γείου Πολιτισμού και Επιστημών». 

3. Το Β.Δ/γμα 16/66 «Περί ιδρύσεως ιδιωτικών μουσι¬ 
κών ιδρυμάτων». 

4. Το Ν. 299/76 «Περί ρυθμίσεως θεμάτων αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων, ως και το από 11.11.57 Β.Δ. «Περί κυρώσεως 
του εσωτερικού κανονισμού του Ωδείου Θεσσαλονί¬ 
κης». 

5. Το άρθρο 29 του Ν. 1158/81 «Περί Οργανώσεως και 
διοικήσεως Σχολών Ανωτέρας Καλλιτεχνικής Εκπαιδεύ- 
σεως». 

6. Την αριθμ. ΥΠΠΟ/ΓΝΟΣ/49095/30.10.1991 από¬ 
φαση «Μεταβίβαση αρμοδιοτήτων Υπουργού και δικαιώ¬ 
ματος υπογραφής «Με εντολή Υπουργού», στους Γεν. 

"Γραμματείς, Γεν. Διευθυντές, Προϊσταμένους Δ/νσεων, 
Τμημάτων, Γραφείων της Κ.Υ. του ΥΠΠΟ» (ΦΕΚ 987/Β/ 
28.11.1991). 

7. Την αριθμ. ΚΑΤΕΧΝ/Δ/34687/15.7.1992 απόφασή 
μας «Χορήγηση άδειας ίδρυσης και λειτουργίας Μουσικής 
Σχολής στη Μαρία Βλάχου» (ΦΕΚ 495/τΒ'/31.7.92). 

8. Την από 30.8.1993 αίτηση της Βλάχου Μαρίας, με τα 
συνημμένα δικαιολογητικά, αποφασίζουμε: 

Εγκρίνουμε τη μεταβίβαση της άδειας ίδρυσης και λει- 
τουργίας της Μουσικής Σχολής με την επωνυμία «ΚΑΛΛΙ¬ 
ΤΕΧΝΙΚΗ ΜΟΥΣΙΚΗ ΣΧΟΛΗ ΛΕΥΚΑΔΑΣ», από τη Βλάχου 
Μαρία, στο Σάντα Γεώργιο του θωμά, επειδή έχει τα νό¬ 
μιμα προσόντα. 

Από τις διατάξεις αυτής της απόφασης, δεν προκαλείται 
δαπάνη σε βάρος του Κρατικού Προϋπολογισμού. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Σεπτεμβρίου 1993 

Με εντολή Υπουργού 
Ο Διευθυντής 

ΠΟΛ. ΠΟΛΥΧΡΟΝΟΠΟΥΛΟΣ 
■ -♦- 

Αριθ. ΥΠΠΟ/ΚΑΤΕΧΝ/Δ/33311 (7) 

Χορήγηση άδειας ίδρυσης και λειτουργίας Ωδείου στην 
Ο.Ε. ΒΑΣΙΛΙΚΗ ΔΗΜΗΤΡΟΠΟΥΛΟΥ & ΣΙΑ Ο.Ε. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π.Δ/γμα 941/77 «Περί Οργανισμού του Υπουρ¬ 
γείου Πολιτισμού και Επιστημών». 

3. Το Β.Δ/γμα 16/66 «Περί ιδρύσεως ιδιωτικών μουσι¬ 
κών ιδρυμάτων». 

4. Το Ν. 299/76 «Περί ρυθμίσεως θεμάτων αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων, ως και το από 11.11.57 Β.Δ. «Περί κυρώσεως 
του εσωτερικού κανονισμού του Ωδείου Θεσσαλονί¬ 
κης». 

5. Το άρθρο 29’του Ν. 1158/81 «Περί Οργανώσεως και 
διοικήσεως Σχολών Ανωτέρας Καλλιτεχνικής Εκπαιδεύ- 
σεως». 

6. Το άρθρο 41 του Ν. 1597/86 «Προστασία και ανά¬ 
πτυξη της Κινηματογραφίας και άλλες διατάξεις του 
Υπουργείου Πολιτισμού». 

7. Την απόφαση αριθμ. ΥΠΠΟ/ΓΝΟΣ/33990/31.8.87 
«Προϋποθέσεις λειτουργίας Τμήματος Κρουστών», ΥΠ- 
ΠΟ/ΓΝΟΣ 33992/31.8.87 «Προϋποθέσεις Τμήματος 
Κλασσικής Κιθάρας», (ΦΕΚ 500/Β/87), ΥΠΠΟ/ΓΝΟΣ/ 
33991/23.10.87 «Προϋποθέσεις λειτουργίας Τμήματος 
Κλαβικύμβαλου (τσέμπαλο), (ΦΕΚ 609/Β/87). 

8. Την αριθμ. ΥΠΠΟ/ΓΝΟΣ/49095/30.10.1991 από¬ 
φαση «Μεταβίβαση αρμοδιοτήτων Υπουργού και δικαιώ¬ 
ματος υπογραφής» «Με εντολή Υπουργού», στους Γεν. 
Γραμματείς, Γεν. Διευθυντές και Προϊσταμένους των Δ/ 
νσεων Τμημάτων και Γ ραφείων της Κ.Υ. του ΥΠΠΟ» (ΦΕΚ 
987/Β/28.11.1991). 

9. Το από 16.9.1993 πρακτικό αυτοψίας, της Δ/νσεως 
Αναστηλώσεως του ΥΠΠΟ. 

10. Την από 30.6.1993 αίτηση της Δημητροπούλου Βα¬ 
σιλικής, εκπροσώπου της Εταιρείας «Βασιλική Δημητρο- 
πούλου & Σ.Ι.Α. Ο.Ε.», ιδρυτή του ανωτέρω Ωδείου, με τα 
συνημμένα δικαιολογητικά, αποφασίζουμε: 

1. Χορηγούμε στην Εταιρεία «ΒΑΣΙΛΙΚΗ ΔΗΜΗΤΡΟ- 
ΠΟΥΛΟΥ & ΣΙΑ Ο.Ε.» άδεια ίδρυσης και λειτουργίας 
Ωδείου, που θα στεγαστεί στο κτίριο επί της οδού Τρι- 
γλίας αριθμός 28 στη Ραφήνα και θα έχει την επωνυμία 
«ΩΔΕΙΟ ΔΗΜΙΟΥΡΓΙΑ». 

2. Το Ωδείο θα λειτουργήσει τις εξής Σχολές και Τμή¬ 
ματα: 

α. Σχολή Ανωτέρων θεωρητικών μαθημάτων με τμή¬ 
ματα: 

1) Ωδικής, 2) Αρμονίας, 3) Ενοργάνωσης, 4) Αντίστιξης, 
5) Φυγής. 

β. Σχολή Ενοργάνου Μουσικής με Τμήματα: 

1) Πληκτών, 2) Εγχόρδων, 3) Πνευστών, 4) Κλασσικής 
Κιθάρας. 

γ. Σχολή Μονωδίας με Τμήματα: 1) Μονωδίας, 2) Μελο¬ 
δραματικής. 

3. Στην αίθουσα ομαδικής διδασκαλίας δεν επιτρέπεται 
η φοίτηση περισσοτέρων των δεκαπέντε (15) σπουδα¬ 
στών. 

4. Η άδεια ισχύει από το σχολικό έτος 1993-1994. 

5. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Σεπτεμβρίου 1993 

Με εντολή Υπουργού 
Ο Διευθυντής 

ΠΟΛ? ΠΟΛΥΧΡΟΝΟΠΟΥΛΟΣ 
-♦- . 

Αριθ. ΥΠΠΟ/ΚΑΤΕΧΝ/Δ/49839 (8) 

Χορήγηση άδειας ίδρυσης και λειτουργίας στο Δημοτικό 
Ωδείο Δράμας. 

Η ΥΠΟΥΡΓΟΣ ΠΟΛΙΤΙΣΜΟΥ 
Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π.Δ/γμα 941/77 «Περί Οργανισμού του Υπουρ¬ 
γείου Πολιτισμού και Επιστημών». 

3. Το Β.Δ/γμα 16/66 «Περί ιδρύσεως ιδιωτικών μουσι¬ 
κών ιδρυμάτων». 

4. Το Ν. 299/76 «Περί ρυθμίσεως θεμάτων αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων, ως και το από 11.11.57 Β.Δ. «Περί κυρώσεως 
του εσωτερικού κανονισμού του Ωδείου Θεσσαλονί¬ 
κης». 

5. Το άρθρο 29 του Ν. 1158/81 «Περί Οργανώσεως και 
διοικήσεως Σχολών Ανωτέρας Καλλιτεχνικής Εκπαιδεύ- 
σεως». 

6. Το άρθρο 41 του Ν. 1597/86 «Προστασία και ανά¬ 
πτυξη της Κινηματογραφίας και άλλες διατάξεις του 
Υπουργείου Πολιτισμού». 

7. Την απόφση αριθμ. ΥΠΠΟ/ΓΝΟΣ/33990/31.8.87 
«Προϋποθέσεις λειτουργίας Τμήματος Κρουστών», ΥΠ- 
ΠΟ/ΓΝΟΣ 33992/31.8.87 «Προϋποθέσεις Τμήματος 
Κλασσικής Κιθάρας» (ΦΕΚ 500/Β/87), ΥΠΠΟ/ΓΝΟΣ/ 
33991/23.10.87 «Προϋποθέσεις λειτουργίας Τμήματος 
Κλαβικύμβαλου (τσέμπαλο), (ΦΕΚ 609/Β/87). 

8. Την αριθμ. ΥΠΠΟ/ΓΝΟΣ/49095/30.10.1991 από¬ 
φαση «Μεταβίβαση αρμοδιοτήτων Υπουργού και δικαιώ¬ 
ματος υπογραφής» «Με εντολή Υπουργού», στους Γεν. 
Γραμματείς, Γεν. Διευθυντές και Προϊσταμένους των Δ/ 
νσεων Τμημάτων και Γ ραφείων της Κ.Υ. του ΥΠΠΟ» (ΦΕΚ 
987/Β/28.11.1991). 

9. Την αριθ. ΔΙΕΣ/7309/3.1.1991 απόφαση του Νο¬ 
μάρχη Δράμας «Σύσταση στο Ν. Δράμας ίδιου Νομικού 
Προσώπου με το όνομα Δημοτικό Ωδείο Δράμας» (ΦΕΚ 
31/τΒ/28.1.1991). 

10. Την από 30.3.1993 απόφαση του Δ.Σ. του Δημοτι¬ 
κού Ωδείου Δράμας. 

11. Το από 22.9.1993 πρακτικό αυτοψίας της Διεύθυν¬ 
σης Πολεοδομίας της Νομαρχίας Δράμας. 


12. Την από 30.6.1993 αίτηση του Προέδρου του Δ.Σ. 
του Δημοτικού Ωδείου Δράμας με τα συνημμένα δικαιολο- 
γητικά, αποφασίζουμε: 

1. Χορηγούμε άδεια λειτουργίας στο Δημοτικό Ωδείο 
Δράμας που θα στεγαστεί στο κτίριο της οδού Αγίας Βαρ¬ 
βάρας αρ. 11 στη Δράμα και θα έχει την επωνυμία «Δημο¬ 
τικό Ωδείο Δράμας». 

2. Το Ωδείο θα λειτουργήσει τις εξής Σχολές και τμή¬ 
ματα: 

Α. Σχολή Ανωτέρων θεωρητικών μαθημάτων και Συνθέ- 
σεως με τμήματα: 

1) Ωδικής, 2) Αρμονίας, 3) Ενοργάνωσης, 4) Αντίστιξης, 
5) Φυγής. 

Β. Σχολή Ενοργάνου Μουσικής με Τμήματα: 

1) Πληκτών, 2) Εγχόρδων, 3) Πνευστών, 4) Κλασσικής 
Κιθάρας. 

γ. Σχολή Μονωδίας με Τμήματα Μονωδίας και Μελο¬ 
δραματικής. 

Δ. Σχολή Βυζαντινής Μουσικής. 

3. Στην αίθουσα ομαδικής διδασκαλίας δεν επιτρέπεται 
η φοίτηση περισσοτέρων των δεκαπέντε (15) σπουδα¬ 
στών. 

Η άδεια ισχύει από το σχολικό έτος 1993-1994. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Σεπτεμβρίου 1993 

Με εντολή Υπουργού 
Ο Διευθυντής 

ΠΟΑ. ΠΟΛΥΧΡΟΝΟΠΟΥΛΟΣ 
-♦- 

Αριθ. ΕΣ/13546 (9) 

Τροποποίηση πράξης σύστασης Κοινοτικής Επιχείρησης 
Ραδιοφωνίας Κάτω Κορακιάνας Κέρκυρας. 

Ο ΝΟΜΑΡΧΗΣ ΚΕΡΚΥΡΑΣ 
Έχοντας υπόψη: 

1. Τις διατάξεις των άρθρων 260 κ.ε. του Π.Δ. 323/89 
(ΔΚΚ) και των Π.Δ. 25/88 και 292/92. 

2. Την απόφση του Υπουργού Εσωτερικών με αριθμό 
25027/9.4.84 (ΦΕΚ 244/Β719.4.84). 

3. Την απόφαση αριθμ. 29809/17.7.90 του Υπουργού 
Εσωτερικών «περί σύστασης Επιχείρησης Ραδιοφωνίας 
Κάτω Κορακιάνας Κέρκυρας» (ΦΕΚ 616/Β727.9.90). 

4. Την απόφαση αριθμ. 159/1993 απόφαση του Κ.Σ. 
Κάτω Κορακιάνας, με την οποία επαναλαμβάνει την 
αριθμ. 4/89 ομοία προσυστάσεως της Επιχείρησης ως 
προς το Διοικητικό Συμβούλιο αυτής και χωρεί περαιτέρω 
σε τροποποιήσεις, αποφασίζουμε: 

Τροποποιούμε την ως άνω συστατική της Επιχείρησης 
πράξη ως κατωτέρω: 

α. Η παρ. 3 αυτής αντικαθίσταται ως εξής: «Η Επιχεί¬ 
ρηση διοικείται από πενταμελές (5) Διοικητικό Συμβούλιο 
που τα μέλη του ορίζονται μαζί με αναπληρωτές από το 
Κοινοτικό Συμβούλιο για διετή θητεία. 

Δύο από τα μέλη του είναι αιρετοί εκπρόσωποι της Κοι¬ 
νότητας, ένας είναι εκπρόσωπος των εργαζομένων στην 
Επιχείρηση, εάν αυτή απασχολεί περισσότερους από εί- 

κοσι (20) και ένας είναι εκπρόσωπος κοινωνικού φορέα 
της περιοχής. 

Τα υπόλοιπα μέλη είναι δημότες ή κάτοικοι της κοινότη¬ 
τας που έχουν πείρα ή γνώσεις σχετικές με το αντικείμενο 
της επιχείρησης. 

Το Κοινοτικό Συμβούλιο δύναται για σπουδαίο λόγο να 
αντικαθιστά μέλος του Διοικητικού Συμβουλίου της Επι¬ 
χείρησης διαρκούσης της θητείας του. 

β) Στην παράγραφο 5 αυτής, προστίθεται η εξής φράση: 
«Η Επιχείρηση μπορεί να έχει γραφείο σ’ όλη την Κέρκυρα 
και οπουδήποτε αλλού». 

Κάλυψη δαπάνης 

Από τις διατάξεις της απόφασης αυτής δεν προκαλείται 
δαπάνη σε βάρος της Κοινότητας κάτω Κορακιάνας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 27 Σεπτεμβρίου 1993 

Ο Νομάρχης ~ 

Αθ. ΔΙΑΜΑΝΤΟΠΟΥΛΟΣ 

4 - 

Αριθ. 298 .(10) 

Ανακαθορισμός των κατά μήνα ημερών εργασίας στην 
ασφάλιση των μελών του Σωματείου Φορτ/τών Τελω¬ 
νείου Καστοριάς «Η ΟΜΟΝΟΙΑ». 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΙΚΑ 
(Συνεδρίαση Δ.Σ. ΙΚΑ 30/16.9.1993) 

Αφού έλαβε υπόψη: 

α) Τις διατάξεις του άρθρου 60 του κεφαλαίου Η' του 
Κανονισμού Ασφάλισης του ΙΚΑ, όπως ισχύουν σήμερα 
(ΑΥΕ 55575/1479/18.11.65, ΦΕΚ 816/7.12.65 τ.Β'). 

β) Την 66/Συν. 26η/2.7.93 πρόταση της ΤΔΕ του Τοπι¬ 
κού Υποκ/τος ΙΚΑ Καστοριάς (έγγραφο Υποκ/τος 5784/ 
8.7.93). 

γ) Την από 6.8.93 εισήγηση της Δ/νσης Ασφάλισης - 
Εσόδων - Τμ.Έπαγγ. Κατηγοριών και Ειδ. θεμάτων καθώς 
και τις απόψεις των μελών του, αποφασίζει ομόφωνα: 

1) Τον ανακαθορισμό των κατά μήνα ημερών εργασίας 
στην ασφάλιση των μελών του Σωματείου Φορτ/τών Τε¬ 
λωνείου Καστοριάς «Η ΟΜΟΝΟΙΑ» από 25 σε 12 ημέρες, 
χωρίς μεταβολή της ασφαλιστικής κλάσης (8η) για την από 
1.7. - 31.12.93 χρονική περίοδο. 

2) Από τις διατάξεις αυτής της απόφασης δεν προκαλεί- 
ται δαπάνη σε βάρος του προϋπολογισμού του ΙΚΑ. 

3) Τη δημοσίευση της απόφασης αυτής στην Εφημε¬ 
ρίδα της Κυβερνήσεως. 

Ο Διοικητής - Πρόεδρος του Δ.Σ. 

Γ. ΧΙΩΤΗΣ 

—- 4 —— 

Αριθ. 300 (11) 

Ανακατάταξη σε σφαλιστική κλάση του ΙΚΑ των μελών του 
Σωματείου Φορτ/τών Σιδ/κών Σταθμών και Κομιστών 
Τελωνείων Αθηνών. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΙΚΑ 
(Συνεδρίαση Δ.Σ. ΙΚΑ 30/16.9.1993) 

Αφού έλαβε υπόψη: 

α) Τις διατάξεις του άρθρου 60 του κεφαλαίου Η' του 
Κανονισμού Ασφάλισης του ΙΚΑ (ΑΥΕ 55575/1479/ 
18.11.65, ΦΕΚ 816/56 τ.Β') όπως ισχύουν σήμερα. 


β) Τη 394/Συν. 34/14.12.92 απόφασή του. 
γ) Την 378/Συν. 48/10.6.93 πρόταση του ΤΔΕ του Το¬ 
πικού Υποκ/τος ΙΚΑ Πλ. Αττικής (έγγραφο Υποκ/τος 
7156/22.6.93). 

δ) Την από 6.3.93 εισήγηση της Δ/νσης Ασφάλισης 
Εσόδων - Τμ. Επαγγ. Κατηγοριών και Ειδ. θεμάτων, καθώς 
και τις απόψεις των μελών του, αποφασίζει ομόφωνα: 

1) Την ανακατάταξη των μελών του Σωματείου Φορτ/ 
τών Σιδ/κών Σταθμών και Κομιστών Τελωνείων Αθηνών 
από την 22ην στη 14η ασφαλιστική κλάση, χωρίς μετα¬ 
βολή των ημερών εργασίας (25 κατά μήνα) για την από 
1.6. - 31.12.93 χρονική περίοδο. 

2) Από τις διατάξεις αυτής της απόφασης δεν προκαλεί- 
ται δαπάνη σε βάρος του προϋπολογισμού του ΙΚΑ. 

3) Τη δημοσίευση της απόφασης αυτής στην Εφημε¬ 
ρίδα της Κυβερνήσεως. 

Ο Διοικητής - Πρόεδρος του Δ.Σ. 

Γ. ΧΙΩΤΗΣ 

- 4 - 

Αριθ. 301 (12) 

Ανακατάταξη σε ασφαλιστική κλάση και ανακαθορισμός 
των κατά μήνα ημερών εργασίας στην ασφάλιση των 
μελών του Σωματείου Εκδοροσφαγέων Τυρνάβου. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΙΚΑ 
(Συνεδρίαση Δ.Σ. ΙΚΑ 30/16.9.1993) 

Αφού έλαβε υπόψη: " -ί' 
α) Τις διατάξεις του άρθρου 75 του κεφαλαίου I του Κα¬ 
νονισμού Ασφάλισης του ΙΚΑ (ΑΥΕ 5575/1479/18.11.65, 
ΦΕΚ 816/65 τ.Β'), όπως ισχύουν σήμερα, 
β) Την 394/Συν. 34/14.12.92 γενική απόφασή του. 
γ) Την 436/Συν. Α35/27.4.93 πρόταση της ΤΔΕ του 
Περ/κού Υποκ/τος ΙΚΑ Λάρισας (έγγραφο Υποκ/τος 
5996/13.5.93). 

• δ) Την από 28.6.93 εισήγηση της Δ/νσης Ασφ/σης - 
Εσόδων Τμ. Επαγγ. Κατηγοριών και Ειδικών θεμάτων, κα¬ 
θώς και τις απόψεις των μελών του, αποφασίζει ομόφωνα: 

1) Την ανακατάταξη των μελών του Σωματείου Εκδορο¬ 
σφαγέων Τυρνάβου για μεν τη χρονική περίοδο από 1.4. - 
30.6.93 στην 7η ασφαλιστική κλάση. για δε τη χρονική πε¬ 
ρίοδο από 1.7. - 31.12.93 στην 8η ασφαλιστική κλάση και 
τον ανακαθορισμό των ημερών εργασίας στην ασφάλιση 
σε 19 κατά μήνα για την από 1.4. - 3.12.93 χρονικό πε¬ 
ρίοδο. 

2) Από τις διατάξεις αυτής της απόφασης δεν προκαλεί- 
ται δαπάνη σε βάρος του προϋπολογισμού του ΙΚΑ. 

3) Τη δημοσίευση της απόφασης αυτής στην Εφημε¬ 
ρίδα της Κυβερνήσεως. 

Ο Διοικητής - Πρόεδρος του Δ.Σ. 

Γ. ΧΙΩΤΗΣ 

*- 4 - ' 

Αριθ. 302 (13) 

Ανακατάταξη σε ασφαλιστική κλάση του ΙΚΑ των μελών 
του Σωματείου Φορτ/τών Λιμένος Χαλκίδας «Ο ΑΓ. 
ΔΗΜΗΤΡΙΟΣ». 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΙΚΑ 
(Συνεδρίαση Δ.Σ. ΙΚΑ 30/16.9.1993) 

Αφού έλαβε υπόψη: » 

α) Τις διατάξεις του άρθρου 60 του κεφαλαίου Η’ του 
Κανονισμού Ασφάλισης του ΙΚΑ (ΑΥΕ 55575/1479/ 

18.11.65, ΦΕΚ 816/65 τ.Β') όπως ισχύουν σήμερα, 
β) Την 394/Συν. 34/14.12.92 απόφασή του. 
γ) Την 220/51/1.6.93 πρόταση της ΤΔΕ του Περ/κοϋ 
Υποκ/τος ΙΚΑ Χαλκίδας (έγγραφο Υποκ/τος 8410/ 
11.6.93). 

δ) Την από 5.7.93 εισήγηση της Δ/νσης Ασφάλισης - 
Εσόδων - Τμ. Επαγγ. Κατηγοριών και Ειδ. θεμάτων, κα¬ 
θώς και τις απόψεις των μελών του, αποφασίζει ομόφωνα: 

1) Την ανακατάταξη των μελών του Σωματείου Φορτ/ 
τών Λιμένος Χαλκίδας «Ο ΑΓ. ΔΗΜΗΤΡΙΟΣ» από την 20η 
στη 14η ασφαλιστική κλάση χωρίς μεταβολή των ημερών 
εργασίας στην ασφάλιση (25 κατά μήνα) για την από 1.5. - 
31.12.93 χρονική περίοδο. 

2) Από τις διατάξεις αυτής της απόφασης δεν προκαλεί- 
ται δαπάνη σε βάρος του προϋπολογισμού του ΙΚΑ. 

3) Τη δημοσίευση της απόφασης αυτής στην Εφημε¬ 
ρίδα της Κυβερνήσεως. 

Ο Διοικητής - Πρόεδρος του Δ.Σ. 

Γ. ΧΙΩΤΗΣ 

- 4 - 

Αριθ. 304 (14) 

Ανακαθορισμός των κατά μήνα ημερών εργασίας στην 
ασφάλιση των μελών του Σωματείου Εκδοροσφαγέων 
Ναούσης και Περιφέρειας «ΑΓΙΟΣ ΘΕΟΦΑΝΗΣ». 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΙΚΑ 
(Συνεδρίαση, Δ.Σ, ΙΚΑ 30/16.9.1993) 

Αφού έλαβε υπόψη: 

α) Τις διατάξεις του άρθρου 75 του κεφαλαίου Γ του Κα¬ 


νονισμού Ασφάλισης του ΙΚΑ (ΑΥΕ 5575/1479/18.11.65, 
ΦΕΚ 816/65 τ.Β'), όπως ισχύουν σήμερα. 

β) Την 394/Συν. 34/14.12.92 γενική απόφασή του. 

γ) Την 16/Συν. 12η/31.3.93 πρόταση της ΤΔΕ του Το¬ 
πικού Υποκ/τος ΙΚΑ Νάουσας (έγγραφα Υποκ/τος 2431 / 
28.4.93 και 2806/14.5.93). 

δ) Την από 28.6.93 εισήγηση της Δ/νσης Ασφ/σης Εσό¬ 
δων Τμ. Επαγγ. Κατηγοριών και Ειδικών θεμάτων καθώς 
και απόψεις των μελών του, αποφασίζει ομόφωνα: 

1) Τον ανακαθορισμό των ημερών εργασίας στην ασφά¬ 
λιση των μελών του Σωματείου Εκδοροσφαγέων Ναούσης 
και Περιφέρειας «ΑΓ. ΘΕΟΦΑΝΗΣ» από είκοσι μία (21) σε 
δέκα (10) ημέρες κατά μήνα για τη χρονική περίοδο από 
1.3. - 31.12.93, χωρίς μεταβολή της ασφαλιστικής κλά- 
σης (7η) μέχρι την 30.6.93 (από 1.7. - 31.12.93 ανακατά¬ 
ταξη στην 8η ασφ/κή κλάση). 

2) Από τις διατάξεις αυτής της απόφασης δεν προκαλεί- 
ται δαπάνη σε βάρος του προϋπολογισμού του ΙΚΑ. 

3) Τη δημοσίευση της απόφασης αυτής στην Εφημε¬ 
ρίδα της Κυβερνήσεως. 

Ο Διοικητής - Πρόεδρος του Δ.Σ. 

Γ. ΧΙΩΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




